İŞİD partizan ordusuna çevrilir
«İslam dövləti» (İŞİD) adlı xilafət uğrunda mübarizə apardıqlarını bildirən döyüşçülər partizan müharibəsinə hazırlaşırlar. İŞİD partizan ordusuna çevrilə bilər. ABŞ-ın müdafiə naziri Ash Carter-in bu xəbərdarlığı haqda «The Daily Beast» xəbər saytı yazıb.
Hazırda İraqın ikinci böyük şəhəri olan Mosulu əlində saxlayan İŞİD-ə qarşı genişmiqyaslı əməliyyat başlanıb. ABŞ koalisiya qüvvələrinin yardım etdiyi İraq ordusunun İŞİD-i bir neçə aya da olsa, şəhərdən çıxaracağına inanır. Amma sonra nə olacaq?
«The Daily Beast» yazır ki, İŞİD heç yana getmir, üstəlik bu terror təşkilatı indi özünü qiyamçı elan edir və mütəxəssislərin fikrincə bu, yalnız adı dəyişmək deyil, daha artığı, hətta döyüş taktikasını dəyişməkdən artıq bir şeydir. Bu o deməkdir ki, İŞİD hətta Mosuldan çıxarılsa belə, onunla mübarizə hələ uzun çəkəcək.
Buna da bax-İraq türkmanlarının lideri: 'Türkiyə bizi atıb. Azərbaycan isə...'
https://www.azadliq.org/a/28065331.html
İraqdakı koalisiya qüvvələrinin komandanı general Gary Volesky deyib ki, onlar İraq əsgərlərini qiyamçılarla uzunmüddətli mübarizəyə hazırlayırlar. Məhz partizan müharibəsi apardığından İŞİD-ə qarşı vuruşan döyüşçülərə ehtiyatla hərəkət etməyi tövsiyə edirlər. Çünki Mosula doğru sürətli irəliləyiş əsgərlərin arxadan zərbəyə məruz qalmasına səbəb ola bilər.
Buna da bax-'Türkiyənin düşmənlərinin sayı artır'
«The Daily Beast» yazır ki, hər nə olursa-olsun, general Gary Volesky-nin bəyanatı koalisiyanın İŞİD-in əraziləri itirsə belə, İraqı qorxuda saxlayacağına əminliyini və bundan narahatlığını ifadə edir.